Α4-0181/96

Ψήφισμα όσον αφορά την ανακοίνωση της Επιτροπής σχετικά με τις επιπτώσεις των διακυμάνσεων των συναλλαγματικών ισοτιμιών στην εσωτερική αγορά (COM(95)0503 - C4-0011/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής «Οι επιπτώσεις των διακυμάνσεων των συναλλαγματικών ισοτιμιών στην εσωτερική αγορά» (COM(95)0503 - C4- 0011/96),

- έχοντας υπόψη τη μελέτη που διεξήγαγε η Ευρωπαϊκή Επιτροπή με θέμα «Οι επιπτώσεις των κινήσεων των συναλλαγματικών τιμών στο εμπόριο εντός της ενιαίας αγοράς»,

((Αριθ. 4 1995 - ISSN 0379-0991))- έχοντας υπόψη την ακρόαση της Υποεπιτροπής Νομισματικών Θεμάτων που πραγματοποιήθηκε στις 26 Μαρτίου 1996 με εκπροσώπους της ευρωπαϊκής αυτοκινητοβιομηχανίας σχετικά με τις διακυμάνσεις των συναλλαγματικών ισοτιμιών,

- έχοντας υπόψη το ψήφισμά του της 6ης Μαΐου 1994 σχετικά με τις επιπτώσεις των διακυμάνσεων των συναλλαγματικών ισοτιμιών στο εμπόριο εντός και εκτός της Κοινότητας (Α4-0334/94),

((ΕΕ C 205, 25.7.1994, σελ. 511))- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (Α4-0181/96),

Α. λαμβάνοντας υπόψη ότι μετά την πρώτη κρίση του μηχανισμού συναλλαγματικών ισοτιμιών το Σεπτέμβριο του 1992, διάφορα νομίσματα (η ιταλική λιρέτα, η σουηδική κορώνα, η ισπανική πεσέτα, η ελληνική δραχμή, η βρετανική λίρα και το πορτογαλικό εσκούδο) έχουν υποτιμηθεί κατά 15% ή περισσότερο έναντι του γερμανικού μάρκου,

B. λαμβάνοντας υπόψη ότι κατά την περίοδο πριν το 1992 (1987-1992) επικρατούσε υψηλός βαθμός σταθερότητας μεταξύ των ονομαστικών συναλλαγματικών ισοτιμιών των διαφόρων ευρωπαϊκών νομισμάτων (ιδιαίτερα όσων συμμετέχουν στο ΕΝΣ), παρά τις διαφορές που χαρακτήριζαν τις οικονομικές πολιτικές των διαφόρων χωρών και τις επιπτώσεις τους στις βασικές μακροοικονομικές ισορροπίες,

Γ. λαμβάνοντας υπόψη ότι οι διαφορές που παρατηρούνται στη λειτουργία των οικονομιών των διαφόρων χωρών έχουν επηρεάσει σοβαρά τις πραγματικές συναλλαγματικές ισοτιμίες, σε αντίθεση με τη σταθερότητα των ονομαστικών ισοτιμιών, και ότι αυτή ήταν η βασική αιτία των κερδοσκοπικών τάσεων στις αγορές συναλλάγματος, καθοριστικός παράγοντας των εν λόγω υποτιμήσεων,

Δ. λαμβάνοντας υπόψη ότι οι υποτιμήσεις εξυπηρετούσαν την ευθυγράμμιση των ονομαστικών ισοτιμιών προς τις πραγματικές ισοτιμίες, αλλά σε ορισμένες περιπτώσεις (κυρίως στην Ιταλία) η υποτίμηση ήταν ιδιαίτερα εκτεταμένη και οδήγησε σε σημαντικά πλεονεκτήματα ως προς τη σχέση ανταγωνιστικότητας - κόστους των εξαγωγών της,

Ε. λαμβάνοντας υπόψη ότι, παρά τις νέες εντάσεις που σημειώθηκαν το 1995, η εξέλιξη που παρατηρείται μέχρι σήμερα και, γενικότερα, η πρόοδος που πραγματοποίησαν στον τομέα της σύγκλισης ορισμένες χώρες αποτελούν αποφασιστικούς παράγοντες για την αποκατάσταση της ισορροπίας των πραγματικών συναλλαγματικών ισοτιμιών, καθιστώντας δυνατή την εδραίωση της συναλλαγματικής σταθερότητας σε στερεότερες βάσεις,

ΣΤ. επισημαίνοντας ότι, χωρίς να παραβλέπονται οι επιπτώσεις των διακυμάνσεων του δολλαρίου στην ενιαία αγορά οι οποίες αναλύονται στην ετήσια οικονομική έκθεση της Επιτροπής για το 1996 (COM(96)0086 - C4-0193/96), οι εντός της Ευρώπης κινήσεις των συναλλαγματικών ισοτιμιών είναι ιδιαίτερα σημαντικές, λαμβάνοντας υπόψη ότι οι εξαγωγές στις εταίρους χώρες της ΕΕ αντιπροσωπεύουν το 62% των συνολικών εξαγωγών τους με χαμηλότερο μερίδιο ύψους 53% για το Ηνωμένο Βασίλειο και υψηλότερο μερίδιο ύψους 80% στην περίπτωση της Πορτογαλίας,

Ζ. επισημαίνοντας ότι οι διακυμάνσεις των συναλλαγματικών ισοτιμιών είναι μόνον στιγμιαία επωφελείς για τις χώρες των οποίων τα νομίσματα υποτιμούνται, αλλά ότι αυτό το όφελος είναι σύντομης διάρκειας και συνοδεύεται από πληθωρισμό, και ότι ταυτόχρονα προκαλούν σημαντικές διαταραχές στη λειτουργία της εσωτερικής αγοράς,

H. λαμβάνοντας υπόψη ότι μια σημαντική αιτία των διακυμάνσεων των συναλλαγματικών ισοτιμιών εντός της Ένωσης είναι η έλλειψη μακροοικονομικού συντονισμού,

Θ. λαμβάνοντας υπόψη ότι η παγκοσμιοποίηση των χρηματοδοτικών αγορών και η αύξηση της κερδοσκοπίας αποτελούν πιθανές πηγές για βραχυπρόθεσμη αστάθεια των συναλλαγματικών ισοτιμιών,

Ι. λαμβάνοντας υπόψη ότι η σταθερότητα των συναλλαγματικών ισοτιμιών αποτελεί αναγκαία προϋπόθεση για την μετάβαση στο ενιαίο νόμισμα,

ΙΑ. έχοντας κατά νουν ότι, παρότι καθιερώθηκαν το 1993 ζώνες διακύμανσης κατά +/- 15%, τα περισσότερα από τα νομίσματα των κρατών μελών που συμμετέχουν στο ΕΝΣ κυμαίνονται στην πραγματικότητα σε ζώνες διακύμανσης αρκετά στενές, οι οποίες προσεγγίζουν τα ποσοστά που ίσχυαν πριν από τη μεταρρύθμιση του 1993,

ΙΒ. λαμβάνοντας υπόψη ότι οι διακυμάνσεις των συναλλαγματικών ισοτιμιών μπορεί σε μικροοικονομικό επίπεδο να οδηγήσουν σε σημαντικές μειώσεις των περιθωρίων κέρδους για ορισμένες επιχειρήσεις και συνεπάγονται υψηλό κόστος κάλυψης τυχόν ζημιών, ιδιαίτερα για τις μικρομεσαίες επιχειρήσεις που ασχολούνται με εξαγωγές,

ΙΓ. λαμβάνοντας υπόψη ότι ορισμένοι τομείς όπως η κλωστοϋφαντουργία και η βιομηχανία ένδυσης, η αυτοκινητοβιομηχανία και ορισμένα γεωργικά προϊόντα έχουν ιδιαίτερη ευαισθησία όσον αφορά τις διακυμάνσεις των συναλλαγματικών ισοτιμιών,

ΙΔ. λαμβάνοντας υπόψη ότι η ετήσια οικονομική έκθεση της Επιτροπής για το 1996 υποστηρίζει τα συμπεράσματα της ανακοίνωσης της Επιτροπής,

1. θεωρεί ότι η ολοκλήρωση της εσωτερικής αγοράς μέσω την Οικονομικής και Νομισματικής Ένωσης και ιδιαίτερα η θέσπιση του ενιαίου ευρωπαϊκού νομίσματος αποτελούν μακροπρόθεσμα τις μόνες πραγματικές απαντήσεις στα προβλήματα που προκύπτουν από τις αναταραχές στις συναλλαγματικές ισοτιμίες εντός της Ευρωπαϊκής Ένωσης[semigr ]

2. ζητεί από την Επιτροπή να υποβάλει εξειδικευμένες αναλύσεις ανά τομέα και αξιολογήσεις των επιπτώσεων των διακυμάνσεων των συναλλαγματικών ισοτιμιών[semigr ]

3. τονίζει ότι μία αξιόπιστη σταθεροποιητική πολιτική και μία ουσιαστική πρόοδος στη διαδικασία σύγκλισης είναι απαραίτητες για την αποφυγή διαταραχών στις συναλλαγματικές ισοτιμίες[semigr ]

4. υποστηρίζει συμπέρασμα του εγγράφου της Επιτροπής ότι παράλληλα με τις συναλλαγματικές διακυμάνσεις και άλλοι παράγοντες, π.χ. διαρθρωτικοί, πολιτικοί παράγοντες και επένδυση σε «ανθρώπινο κεφάλαιο», διαδραματίζουν αποφασιστικό ρόλο για την επιτυχία της εσωτερικής αγοράς στην παγκόσμια οικονομία[semigr ]

5. καλεί τα κράτη μέλη τα οποία δεν έχουν ακόμη βελτιώσει τη δημοσιονομική τους κατάσταση να αυξήσουν τις προσπάθειές τους για τη μείωση του δημόσιου ελλείμματος και να ακολουθήσουν μια συνεπή και σταθερή δημοσιονομική πολιτική, χωρίς να θέτουν σε κίνδυνο τη λειτουργία των υπηρεσιών κοινού συμφέροντος και το Ευρωπαϊκό Κοινωνικό Πρότυπο ως σύνολο[semigr ]

6. τονίζει ότι - μακροπρόθεσμα - η αστάθεια των συναλλαγματικών ισοτιμιών προκαλεί ζημία στη λειτουργία της εσωτερικής αγοράς, εφόσον έτσι δημιουργείται ένα απρόβλεπτο περιβάλλον το οποίο κλονίζει την εμπιστοσύνη των επιχειρηματιών και αποθαρρύνει τις επενδύσεις[semigr ]

7. θεωρεί ότι ένας αποτελεσματικός συντονισμός των δημοσιονομικών και νομισματικών πολιτικών όλων των κρατών μελών είναι απαραίτητος για την επίτευξη του σκοπού αυτού[semigr ]

8. θεωρεί αναγκαίο το συντονισμό και την παρακολούθηση των οικονομικών και νομισματικών πολιτικών σε διεθνές επίπεδο, όπου η Οικονομική και Νομισματική Ένωση συμβάλλουν αποφασιστικά[semigr ]

9. θεωρεί ότι, προκειμένου οι διακυμάνσεις των συναλλαγματικών ισοτιμιών να κρατηθούν σε ένα ελάχιστο επίπεδο κατά το τρίτο στάδιο της ΟΝΕ, προκειμένου να αποτραπούν ανταγωνιστικές υποτιμήσεις από κράτη μέλη με παρέκκλιση και προκειμένου να διασφαλισθεί η λειτουργία της ενιαίας αγοράς, όσο το δυνατόν συντομότερα πρέπει να αναληφθούν οι αναγκαίες πολιτικές πρωτοβουλίες και να ληφθούν αποφάσεις που θα καθορίζουν τις σχέσεις μεταξύ του ΕΥΡΩ και των νομισμάτων των κρατών μελών με παρέκκλιση[semigr ]

10. εκτιμά ότι, για πολιτικούς αλλά και πρακτικούς λόγους, το κοινό σύστημα συναλλαγματικών ισοτιμιών που θα διέπει τις σχέσεις των κρατών μελών με και χωρίς παρέκκλιση πρέπει να έχει ως άγκυρα το ΕΥΡΩ με ευρέα περιθώρια διακύμανσης, χωρίς να αποκλείεται η δυνατότητα των κρατών μελών που το επιθυμούν να ορίσουν στενότερα περιθώρια και να προβλέπει μηχανισμούς παρέμβασης που να αποβλέπουν στην εξουδετέρωση των κερδοσκοπικών πιέσεων[semigr ]

11. θεωρεί επιθυμητή μια ρητή αξίωση για την ταχεία συμμετοχή αυτών των νομισμάτων στο μηχανισμό συναλλαγματικών ισοτιμιών, τα οποία τώρα κυμαίνονται εκτός αυτού[semigr ]

12. εκφράζει ανησυχία διότι ως αντίδραση στην αναταραχή των συναλλαγματικών ισοτιμιών έχει ζητηθεί να ληφθεί υπόψη η εφαρμογή διορθωτικών μέτρων που φθάνουν έως την επαναφορά κάποιου είδους αντιπροστατευτικών μέτρων και εκφράζει την έντονη αντίθεσή του σ' αυτά τα μέτρα διότι σημαίνουν μεγάλη οπισθοχώρηση στην πορεία για την ολοκλήρωση της ενιαίας αγοράς[semigr ]

13. θεωρεί ως μη ενδεδειγμένη την πρόταση να αποζημιωθούν οι θιγόμενες περιοχές και οι θιγόμενοι τομείς με χρηματοδοτικά μέσα από τα διαρθρωτικά ταμεία, διότι τα διαρθρωτικά ταμεία έχουν θεσπισθεί για να διευκολύνουν την αντιμετώπιση των διαρθρωτικών δυσκολιών εκ μέρους τομέων ή περιφερειών[semigr ]

14. είναι, παρόλα αυτά, της γνώμης ότι θα πρέπει να ληφθούν κατάλληλα μέτρα για τη βοήθεια των μικρομεσαίων επιχειρήσεων (ιδιαίτερα στον τομέα των υπηρεσιών) συνοριακών περιοχών, οι οποίες έχουν επηρεασθεί από σοβαρή νομισματική υποτίμηση της γειτονικής χώρας[semigr ]

15. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στο Ευρωπαϊκό Νομισματικό Ίδρυμα και στις κυβερνήσεις και τα κοινοβούλια των κρατών μελών.